Blaze7451/Wiki-th-20250601 huggingface dataset:
พฤติกรรมผู้บริโภค

พฤติกรรมผู้บริโภคเกี่ยวข้องกับการตัดสินใจเลือกซื้อสินค้า
พฤติกรรมผู้บริโภค หมายถึง
การศึกษาพฤติกรรมของผู้บริโภคมีรากฐานมาจากพฤติกรรมการซื้อของผู้บริโภค ซึ่งแสดงบทบาทที่แตกต่างกันสามบทบาทได้แก่ ผู้ใช้ ผู้จ่าย และผู้ซื้อ ผลการวิจัยได้แสดงว่าพฤติกรรมผู้บริโภคนั้นยากที่จะพยากรณ์ แม้กระทั่งโดยผู้เชี่ยวชาญในสาขานั้นเอง  การตลาดความสัมพันธ์คือสิ่งหนึ่งที่ทรงคุณค่าและมีอิทธิพลสำหรับการวิเคราะห์พฤติกรรมผู้บริโภค เพราะมันมีจุดสนใจที่โดดเด่นในการรื้อฟื้นความหมายที่แท้จริงของการตลาด ด้วยการยอมรับความสำคัญของลูกค้าหรือผู้ซื้อ การรักษาผู้บริโภค การจัดการความสัมพันธ์ต่อผู้บริโภค การปรับตามปัจเจกบุคคล การปรับตามผู้บริโภค และการตลาดหนึ่งต่อหนึ่ง ก็เป็นสิ่งที่ได้ให้ความสำคัญมากขึ้น การทำหน้าที่เชิงสังคมสามารถจัดประเภทเป็นทางเลือกของสังคมและการทำหน้าที่สวัสดิการ
พฤติกรรมผู้บริโภคมีผลต่อความสำเร็จของธุรกิจ ดังนั้นการศึกษาพฤติกรรมผู้บริโภคจะทำให้สามารถสร้างกลยุทธ์ทางการตลาดที่สร้างความพึงพอใจให้แก่ผู้บริโภคและความสามารถในการค้นหาทางแก้ไข พฤติกรรมในการตัดสินใจซื้อสินค้าของผู้บริโภคในสังคมได้ถูกต้องและสอดคล้องกับความสามารถในการตอบสนองของธุรกิจมากยิ่งขึ้น ที่สำคัญจะช่วยในการพัฒนาตลาดและพัฒนาผลิตภัณฑ์ให้ดีขึ้นอย่างต่อเนื่อง ผู้บริโภคที่ฉลาด นอกจากจะต้องมีหลักเกณฑ์ในการเลือกซื้อสินค้าบริการแล้ว จะต้องรอบรู้เท่าทันกลวิธี เทคนิค และกลฉ้อฉลต่าง ๆ ที่ใช้ในการขายสินค้าและบริการ รวมถึงสามารถปกป้องสิทธิที่ตนเองพึงได้รับด้วย การเรียนรู้การเป็น ผู้บริโภคที่ฉลาด จะทำให้ทราบและสามารถลำดับความสำคัญของทางเลือกต่าง ๆ ในการใช้เงิน ตลอดจนรู้จักหลักเกณฑ์ในการเลือกซื้อและใช้สินค้าและบริการ

**อ้างอิง**
หมวดหมู่:การตลาด
ตำบลดู่พงษ์

ดู่พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของที่ว่าการอำเภอสันติสุข

**ที่ตั้งและอาณาเขต**
ตำบลดู่พงษ์มีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อตำบลป่าแลวหลวง อำเภอสันติสุข- ทิศตะวันออก ติดต่อตำบลพงษ์ อำเภอสันติสุข- ทิศใต้ ติดต่อตำบลฝายแก้ว อำเภอภูเพียง - ทิศตะวันตก ติดต่อตำบลเมืองจัง อำเภอภูเพียง

**การแบ่งเขตการปกครอง**

**การปกครองส่วนภูมิภาค**
ตำบลดู่พงษ์แบ่งพื้นที่การปกครองออกเป็น 8 หมู่บ้าน ได้แก่

**การปกครองส่วนท้องถิ่น**
ท้องที่ตำบลดู่พงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลดู่พงษ์ ครอบคลุมพื้นที่ตำบลดู่พงษ์ทั้งหมด ซึ่งเป็นสภาตำบลดู่พงษ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลดู่พงษ์ในวันที่ 25 ธันวาคม พ.ศ. 2539

**สถานที่สำคัญ**
ที่ว่าการอำเภอสันติสุข
*โรงพยาบาลสันติสุข
*สถานีตำรวจภูธรสันติสุข
*วัดบ้านภูแยง
*โรงเรียนสันติสุขพิทยาคม

**อ้างอิง**
ดู่พงษ์
ดู่พงษ์
หมวดหมู่:อำเภอสันติสุข
ตำบลพงษ์

พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของสถานที่ท่องเที่ยวสำคัญในอำเภอสันติสุข ได้แก่ น้ำตกแม่สะนานซึ่งเป็นน้ำตกเชิงอนุรักษ์ที่มีความสวยงาม ต่อจากน้ำตกแม่สะนานก็จะเป็นลำน้ำว้าซึ่งเป็นสายที่ใช้สำหรับล่องแก่ง ซึ่งจะมีจุดเริ่มต้นที่สบมาง บ้านห้วยลอย อำเภอบ่อเกลือ ซึ่งมีเขตติดต่อกับอำเภอสันติสุข และจะล่องไปสุดสายที่บ้านน้ำว้า บ้านห้วยทรายมูล หรือบ้านหาดไร่ อำเภอแม่จริม 

**ที่ตั้งและอาณาเขต**
ตำบลพงษ์มีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อตำบลอวน อำเภอปัว และตำบลบ่อเกลือใต้ อำเภอบ่อเกลือ - ทิศตะวันออก ติดต่อตำบลภูฟ้า อำเภอบ่อเกลือ- ทิศใต้ ติดต่อตำบลแม่จริม อำเภอแม่จริม และตำบลฝายแก้ว อำเภอภูเพียง - ทิศตะวันตก ติดต่อตำบลดู่พงษ์และตำบลป่าแลวหลวง อำเภอสันติสุข

**การแบ่งเขตการปกครอง**

**การปกครองส่วนภูมิภาค**
ตำบลพงษ์แบ่งพื้นที่การปกครองออกเป็น 13 หมู่บ้าน ได้แก่

**การปกครองส่วนท้องถิ่น**
ท้องที่ตำบลพงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลพงษ์ ครอบคลุมพื้นที่ตำบลพงษ์ทั้งหมด ซึ่งเป็นสภาตำบลพงษ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลพงษ์ในวันที่ 25 ธันวาคม พ.ศ. 2539

**อ้างอิง**
พงษ์
พงษ์
หมวดหมู่:อำเภอสันติสุข
ตำบลป่าแลวหลวง

ป่าแลวหลวง เป็นตำบลหนึ่งในอำเภอสันติสุข จังหวัดน่าน

**ที่ตั้งและอาณาเขต**
ตำบลป่าแลวหลวงมีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อตำบลตาลชุม อำเภอท่าวังผา และตำบลอวน อำเภอปัว- ทิศตะวันออก ติดต่อตำบลพงษ์ อำเภอสันติสุข- ทิศใต้ ติดต่อตำบลดู่พงษ์ อำเภอสันติสุข และตำบลเมืองจัง อำเภอภูเพียง- ทิศตะวันตก ติดต่อตำบลบ่อ อำเภอเมืองน่าน

**การแบ่งเขตการปกครอง**

**การปกครองส่วนภูมิภาค**
ตำบลป่าแลวหลวงแบ่งพื้นที่การปกครองออกเป็น 10 หมู่บ้าน ได้แก่

**การปกครองส่วนท้องถิ่น**
ท้องที่ตำบลป่าแลวหลวง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลป่าแลวหลวง ครอบคลุมพื้นที่ตำบลป่าแลวหลวงทั้งหมด ซึ่งเป็นสภาตำบลป่าแลวหลวงที่จัดตั้งขึ้นในปี พ.ศ. 2521 และยกฐานะขึ้นเป็นองค์การบริหารส่วนตำบลป่าแลวหลวงในวันที่ 25 ธันวาคม พ.ศ. 2539

**อ้างอิง**
ป่าแลวหลวง
ป่าแลวหลวง
หมวดหมู่:อำเภอสันติสุข
แม่แบบ:เหตุการณ์ปัจจุบัน/2553 กันยายน 20

ศ.น.พ.ประดิษฐ์ เจริญไทยทวี "อดีตหมอหลวง"ถึงแก่อนิจกรรม ตั้งศพวัดเทพศิรินทร์ มติชน
}
ตำบลห้วยโก๋น

ห้วยโก๋น เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันตกของตัวอำเภอ เป็นที่ตั้งของที่ว่าการอำเภอเฉลิมพระเกียรติ

**ที่ตั้ง**
 ทิศเหนือ ติดต่อเมืองเงิน แขวงไชยบุรี ประเทศลาว- ทิศตะวันออก ติดต่อตำบลขุนน่าน อำเภอเฉลิมพระเกียรติ- ทิศใต้ ติดต่อตำบลงอบ อำเภอทุ่งช้าง- ทิศตะวันตก ติดต่อตำบลปอน อำเภอทุ่งช้าง

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 7 หมู่บ้าน ได้แก่
*หมู่ 1 บ้านห้วยโก๋น
*หมู่ 2 บ้านสบปืน
*หมู่ 3 บ้านห้วยดง 
*หมู่ 4 บ้านปิน
*หมู่ 5 บ้านปางหก 
*หมู่ 6 บ้านใหม่ไชยธงรัตน์
*หมู่ 7 บ้านห้วยทรายขาว

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลห้วยโก๋น มีพื้นที่ครอบคลุมตำบลห้วยโก๋นทั้งหมด 

**สถานที่สำคัญ**
 ที่ว่าการอำเภอเฉลิมพระเกียรติ- โรงพยาบาลเฉลิมพระเกียรติ- โรงพยาบาลส่งเสริมสุขภาพตำบลห้วยโก๋น บ้านห้วยโก๋น- สถานีตำรวจภูธรเฉลิมพระเกียรติ- สำนักงานองค์การบริหารส่วนตำบลห้วยโก๋น- โรงเรียนมัธยมพระราชทานเฉลิมพระเกียรติ- จุดผ่านแดนถาวรสากลห้วยโก๋น-น้ำเงิน

**อ้างอิง**
ห้วยโก๋น
หมวดหมู่:อำเภอเฉลิมพระเกียรติ (จังหวัดน่าน)
หมวดหมู่:จุดผ่านแดนไทย–ลาว
ตำบลขุนน่าน

ขุนน่าน เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันออกของตัวอำเภอ

**ที่ตั้ง**
 ทิศเหนือ ติดต่อเมืองเงิน แขวงไชยบุรี ประเทศลาว - ทิศตะวันออก ติดต่อเมืองหงสา เมืองไซสะถาน แขวงไชยบุรี ประเทศลาว - ทิศใต้ ติดต่อตำบลบ่อเกลือเหนือ อำเภอบ่อเกลือ - ทิศตะวันตก ติดต่อตำบลห้วยโก๋น อำเภอเฉลิมพระเกียรติ ตำบลงอบ ตำบลทุ่งช้าง อำเภอทุ่งช้าง และตำบลภูคา อำเภอปัว

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 15 หมู่บ้าน ได้แก่
*หมู่ 1 บ้านง้อมเปา
*หมู่ 2 บ้านเปียงก่อ
*หมู่ 3 บ้านด่าน
*หมู่ 4 บ้านเปียงซ้อ
*หมู่ 5 บ้านนาคุ
*หมู่ 6 บ้านห้วยฟอง
*หมู่ 7 บ้านสะจุก
*หมู่ 8 บ้านสะเกี้ยง
*หมู่ 9 บ้านห้วยปูด
*หมู่ 10 บ้านกิ่วจันทร์ 
*หมู่ 11 บ้านน้ำช้าง
*หมู่ 12 บ้านน้ำรีพัฒนา 
*หมู่ 13 บ้านบวกหญ้า
*หมู่ 14 บ้านบวกอุ้ม
*หมู่ 15 บ้านห้วยเต๋ย

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลขุนน่าน มีพื้นที่ครอบคลุมตำบลขุนน่านทั้งหมด 

**สถานที่สำคัญ**
 สำนักงานองค์การบริหารส่วนตำบลขุนน่าน- โรงพยาบาลส่งเสริมสุขภาพตำบลขุนน่าน บ้านด่าน- โรงพยาบาลส่งเสริมสุขภาพตำบลขุนน่าน บ้านน้ำรีพัฒนา- อนุสรณ์สถานภูพยัคฆ์และสำนัก 708- โครงการหลวงภูพยัคฆ์- สถานีพัฒนาที่สูงบ้านสะจุก–สะเกี้ยง- หน่วยจัดการต้นน้ำขุนน่าน

**อ้างอิง**
ขุนน่าน
หมวดหมู่:อำเภอเฉลิมพระเกียรติ (จังหวัดน่าน)
ตำบลปอน

ปอน เป็นตำบลหนึ่งในอำเภอทุ่งช้าง จังหวัดน่าน ตั้งอยู่บริเวณทิศเหนือสุดของตัวอำเภอ

**ที่ตั้ง**
 ทิศเหนือ ติดต่อเขตเซียงฮ่อน แขวงไชยบุรี ประเทศลาว - ทิศตะวันออก ติดต่อตำบลห้วยโก๋น อำเภอเฉลิมพระเกียรติ - ทิศใต้ ติดต่อตำบลงอบ อำเภอทุ่งช้าง - ทิศตะวันตก ติดต่อเมืองเซียงฮ่อน แขวงไชยบุรี ประเทศลาว

**การปกครองส่วนภูมิภาค**
แบ่งการปกครองเป็น 8 หมู่บ้าน ได้แก่
*หมู่ 1 บ้านน้ำเลียง
*หมู่ 2 บ้านไร่ไทรงาม
*หมู่ 3 บ้านหล่ายทุ่ง 
*หมู่ 4 บ้านหนองคำ
*หมู่ 5 บ้านใหม่
*หมู่ 6 บ้านปอน
*หมู่ 7 บ้านป่าเปือย
*หมู่ 8 บ้านเฉลิมราช

**การปกครองส่วนท้องถิ่น**
องค์การบริหารส่วนตำบลปอนมีพื้นที่ครอบคลุมตำบลปอนทั้งหมด 

**อ้างอิง**
ปอน
ปอน
ปอน
ตำบลชนแดน (อำเภอสองแคว)

ชนแดน เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอ

**ที่ตั้ง**
 ทิศเหนือ ติดต่อเมืองเซียงฮ่อน และเมืองคอบ แขวงไชยบุรี ประเทศลาว - ทิศตะวันออก ติดต่อตำบลทุ่งช้างและตำบลและ อำเภอทุ่งช้าง - ทิศใต้ ติดต่อตำบลนาไร่หลวง อำเภอสองแคว - ทิศตะวันตก ติดต่อตำบลยอด อำเภอสองแคว

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 9 หมู่บ้าน ได้แก่
*หมู่ 1 บ้านห้วยเลา
*หมู่ 2 บ้านวังเสา
*หมู่ 3 บ้านน้ำปาน 
*หมู่ 4 บ้านห้วยแกลบ
*หมู่ 5 บ้านปางกอม
*หมู่ 6 บ้านสบพาง
*หมู่ 7 บ้านน้ำหลุ
*หมู่ 8 บ้านห้วยมอย
*หมู่ 9 บ้านใหม่ชายแดน

**การปกครองส่วนท้องถิ่น**
องค์การบริหารส่วนตำบลชนแดนมีพื้นที่ครอบคลุมตำบลชนแดนทั้งหมด

**สถานที่สำคัญ**
 สำนักงานองค์การบริหารส่วนตำบลชนแดน- โรงพยาบาลส่งเสริมสุขภาพตำบลชนแดน บ้านวังเสา- จุดผ่อนปรนการค้าไทย-ลาว บ้านใหม่ชายแดน

**อ้างอิง**
ชนแดน
ชนแดน
หมวดหมู่:อำเภอสองแคว
ตำบลบ่อเกลือเหนือ

บ่อเกลือเหนือ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือสุดของตัวอำเภอ

**ที่ตั้ง**
 ทิศเหนือ ติดต่อตำบลขุนน่าน อำเภอเฉลิมพระเกียรติ- ทิศตะวันออก ติดต่อเมืองไชยบุรี แขวงไชยบุรี ประเทศลาว - ทิศใต้ ติดต่อตำบลดงพญา อำเภอบ่อเกลือ - ทิศตะวันตก ติดต่อตำบลภูคา อำเภอปัว

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 10 หมู่บ้าน ได้แก่ 
*หมู่ 1 บ้านเวร
*หมู่ 2 บ้านสะไล
*หมู่ 3 บ้านบ่อหยวก 
*หมู่ 4 บ้านน้ำจูน
*หมู่ 5 บ้านน้ำกึ๋น
*หมู่ 6 บ้านน้ำว้า
*หมู่ 7 บ้านห้วยขวาก (หมู่ที่ 11 เดิม)
*หมู่ 8 บ้านห้วยป๋อ
*หมู่ 9 บ้านบ่อหยวกใต้ (รับพื้นที่หมู่ที่ 7 บ้านห้วยขาบ)
*หมู่ 10 บ้านสะเละ

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือเหนือ มีพื้นที่ครอบคลุมตำบลบ่อเกลือเหนือทั้งหมด

**อ้างอิง**
บ่อเกลือเหนือ
บ่อเกลือเหนือ
ตำบลดงพญา

ดงพญา เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ  ตำบลดงพญาตั้งขึ้นเมื่อปี พ.ศ. 2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้าน

**ที่ตั้ง**
 ทิศเหนือ ติดต่อตำบลบ่อเกลือเหนือ อำเภอบ่อเกลือ- ทิศตะวันออก ติดต่อเมืองไชยบุรีและเมืองเพียง แขวงไชยบุรี ประเทศลาว - ทิศใต้ ติดต่อตำบลบ่อเกลือใต้ อำเภอบ่อเกลือ - ทิศตะวันตก ติดต่อตำบลภูคา อำเภอปัว 

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 8 หมู่บ้าน ได้แก่
*หมู่ 1 บ้านสะปัน
*หมู่ 2 บ้านห้วยโทน
*หมู่ 3 บ้านสว้าเหนือ
*หมู่ 4 บ้านน้ำแคะ
*หมู่ 5 บ้านขุนน้ำจอน
*หมู่ 6 บ้านห้วยหมี
*หมู่ 7 บ้านสะว้า
*หมู่ 8 บ้านห้วยขาบ

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด

**สถานที่สำคัญ**
อุทยานแห่งชาติขุนน่าน

**อ้างอิง**
ดงพญา
ดงพญา
ตำบลบ่อเกลือใต้

บ่อเกลือใต้ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือ

**ที่ตั้ง**
 ทิศเหนือ ติดต่อตำบลดงพญา อำเภอบ่อเกลือ- ทิศตะวันออก ติดต่อเมืองเพียง แขวงไชยบุรี ประเทศลาว- ทิศใต้ ติดต่อตำบลภูฟ้า อำเภอบ่อเกลือ- ทิศตะวันตก ติดต่อตำบลภูคา ตำบลศิลาเพชร และตำบลอวน อำเภอปัว

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 15 หมู่บ้าน ได้แก่
*หมู่ 1 บ้านบ่อหลวง
*หมู่ 2 บ้านผาคับ
*หมู่ 3 บ้านนาขาม 
*หมู่ 4 บ้านผักเฮือก
*หมู่ 5 บ้านนาขวาง
*หมู่ 6 บ้านนาคอก
*หมู่ 7 บ้านนาเปรื่อง
*หมู่ 8 บ้านดงผาปูน
*หมู่ 9 บ้านน้ำหมาว
*หมู่ 10 บ้านยอดดอยวัฒนา
*หมู่ 11 บ้านก่อก๋วง
*หมู่ 12 บ้านหนองน่าน
*หมู่ 13 บ้านน้ำแพะ
*หมู่ 14 บ้านนาบง
*หมู่ 15 บ้านห้วยโป่ง

**การปกครองส่วนท้องถิ่น**
พื้นที่ทั้งหมดของตำบลบ่อเกลือใต้อยู่ในเขตเทศบาลตำบลบ่อเกลือใต้ ซึ่งยกฐานะจากองค์การบริหารส่วนตำบลบ่อเกลือใต้เมื่อ พ.ศ. 2556

**สถานที่สำคัญ**
ที่ว่าการอำเภอบ่อเกลือ
*โรงพยาบาลบ่อเกลือ
*สถานีตำรวจภูธรบ่อเกลือ
*โรงเรียนบ่อเกลือ

**อ้างอิง**
บ่อเกลือใต้
บ่อเกลือใต้
บ่อเกลือใต้
ตำบลภูฟ้า

ภูฟ้า เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอ โดยแยกออกจากตำบลบ่อเกลือใต้เมื่อวันที่ 29 กรกฎาคม พ.ศ. 2534 จำนวน 5 หมู่บ้าน และต่อมาได้จัดตั้งหมู่ที่ 6 บ้านห้วยลอย ทำให้มีการปกครอง 6 หมู่บ้านจนถึงปัจจุบัน

**ที่ตั้ง**
 ทิศเหนือ ติดต่อตำบลบ่อเกลือใต้ อำเภอบ่อเกลือ- ทิศตะวันออก ติดต่อเมืองเพียง แขวงไชยบุรี ประเทศลาว - ทิศใต้ ติดต่อตำบลแม่จริม อำเภอแม่จริม และตำบลพงษ์ อำเภอสันติสุข - ทิศตะวันตก ติดต่อตำบลบ่อเกลือใต้ อำเภอบ่อเกลือ 

**การแบ่งเขตการปกครอง**

**การปกครองส่วนภูมิภาค**
แบ่งการปกครองเป็น 6 หมู่บ้าน ได้แก่
*หมู่ 1 บ้านนากอก
*หมู่ 2 บ้านห่างทางหลวง
*หมู่ 3 บ้านผาสุข
*หมู่ 4 บ้านสบมาง
*หมู่ 5 บ้านห้วยล้อม
*หมู่ 6 บ้านห้วยลอย

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด

**สถานที่สำคัญ**
ศูนย์ภูฟ้าพัฒนา

**อ้างอิง**
ภูฟ้า
ภูฟ้า
หมวดหมู่:ไหว้พระ 9 วัด ลพบุรี

ไหว้พระ 9 วัด ลพบุรี
ไฟล์:Wat Mahathat, Lop Buri (I).jpg|วัดพระศรีรัตนมหาธาตุ
ไฟล์:วัดกวิศรารามราชวรวิหาร อ.เมือง จ.ลพบุรี (6).jpg|วัดกวิศรารามราชวรวิหาร
ไฟล์:วัดมณีชลขัณฑ์ อ.เมือง จ.ลพบุรี (22).JPG|วัดมณีชลขัณฑ์ (พระอารามหลวง)
ไฟล์:Wat Sao Thong Thong 04.JPG|วัดเสาธงทอง (ลพบุรี) (พระอารามหลวง)
ไฟล์:วัดเชิงท่า อ.เมือง จ.ลพบุรี (2).jpg|วัดเชิงท่า (ลพบุรี)
ไฟล์:Narai Ratcha Niwet (I).jpg|วังนารายณ์ราชนิเวศน์
ไฟล์:Lopbsanpkan0306a.jpg|ศาลพระกาฬ และพระปรางค์สามยอด
ไฟล์:ศาลลูกศร ศรแห่งพระราม.jpg|ศาลลูกศร
หมวดหมู่:การท่องเที่ยวในจังหวัดลพบุรี
หมวดหมู่:ศาสนาพุทธในจังหวัดลพบุรี
ภาษาลาชิขาว

ภาษาลาชิขาว (White Lachi) มีผู้พูดทั้งหมด 1,602 คนในเวียดนามใกล้กับชายแดนจีน จัดอยู่ในตระกูลภาษาขร้า-ไท กลุ่มขร้า สาขาเก-ชิ เป็นภาษาที่มีวรรณยุกต์ มีรากศัพท์ร่วมกับภาษาลาชิราวร้อยละ 30–40

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ลาชิขาว
อลัน เมอร์เร

อลัน เมอร์เร  (Allan Morre) นักมวยสากลชาวฟิลิปปินส์ เกิดเมื่อ 27 ธันวาคม พ.ศ.  2512 ที่ General Santos City ประเทศฟิลิปปินส์ สถิติการชก 54 ครั้ง ชนะ 20 (น็อค 13) เสมอ 3 แพ้ 30 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวทเมื่อ 26 ตุลาคม 2544 แพ้น็อค สมศักดิ์ ศิษย์ชัชวาลย์ ยก 2 ที่ สุพรรณบุรี

**อ้างอิง**
 สถิติการชก boxrec.com date=2015-03-29  
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากเฮเนรัลซันโตส
การตรวจพิจารณาอินเทอร์เน็ต

ไฟล์:Internet blackholes.svg|right|350px|thumb|ระดับการตรวจพิจารณาอินเทอร์เน็ตของประเทศต่าง ๆ โดยองค์กรนักข่าวไร้พรมแดน
ระดับของการเซ็นเซอร์อินเทอร์เน็ตแตกต่างกันไปในแต่ละประเทศ โดยทั่วไประบอบประชาธิปไตยจะมีการเซ็นเซอร์ในระดับปานกลาง โดยอนุญาตให้ประชาชนเข้าถึงข้อมูลและเข้าร่วมการอภิปรายในที่สาธารณะได้ แม้ว่าจะมีข้อจำกัดบางประการที่สมเหตุสมผลก็ตาม ในทางตรงกันข้าม ระบอบเผด็จการจะกำหนดข้อจำกัดอย่างเข้มงวดต่อการเข้าถึงอินเทอร์เน็ตเพื่อควบคุมเรื่องราวและปราบปรามผู้เห็นต่าง พวกเขาใช้การเซ็นเซอร์เป็นเครื่องมือในการจำกัดการสื่อสารและป้องกันการอภิปรายในประเด็นทางการเมืองและสังคม โดยเฉพาะอย่างยิ่งในช่วงเหตุการณ์สำคัญ เช่น การเลือกตั้งหรือการประท้วง
การตรวจพิจารณาอินเทอร์เน็ต หรือ การเซ็นเซอร์อินเทอร์เน็ต (Internet censorship) คือการควบคุมหรือปราบปรามว่าสิ่งใดสามารถเข้าถึง เผยแพร่ หรือรับชมได้บนอินเทอร์เน็ตโดยผู้กำกับดูแล ทั้งนี้ปัจเจกบุคคลหรือองค์กรต่าง ๆ ยังสามารถตรวจพิจารณา (เซ็นเซอร์) ตนเอง (Self-censorship) ได้ด้วยเช่นกัน จากเหตุผลด้านจริยธรรม ศาสนา หรือทางธุรกิจ เพื่อให้สอดคล้องกับบรรทัดฐานทางสังคมและหลีกเลี่ยงการคุกคามข่มขู่ หรือเนื่องจากเกรงกลัวผลทางกฎหมายหรือผลกระทบอื่น ๆ ที่จะตามมาในภายหลัง
สำหรับขอบเขตการตรวจพิจารณาอินเทอร์เน็ตนั้นจะแตกต่างกันออกไปในแต่ละประเทศ ซึ่งประเทศประชาธิปไตยส่วนมากมีการตรวจพิจารณาอินเทอร์เน็ตไม่มากนัก ในขณะที่บางประเทศตรวจพิจารณาถึงขั้นจำกัดข้อมูลสารสนเทศต่าง ๆ เช่น ข่าวสาร หรือห้ามปรามการพูดคุยอภิปรายในหมู่ประชาชนของตน นอกจากนี้การตรวจพิจารณาอินเทอร์เน็ตยังมีไว้เพื่อตอบโต้เหตุการณ์บางเหตุการณ์ที่เกิดขึ้นไปแล้วหรือกำลังจะเกิดขึ้นก็ได้ เช่น การเลือกตั้ง การประท้วงชุมนุม หรือการก่อจลาจล ซึ่งตัวอย่างที่เห็นได้ชัดก็คือปริมาณการตรวจพิจารณาอินเทอร์เน็ตที่เพิ่มขึ้นมากในช่วงเหตุการณ์อาหรับสปริง และยังมีเหตุผลอื่น ๆ สำหรับการตรวจพิจารณาอีก เช่น เหตุผลด้านลิขสิทธิ์ การหมิ่นประมาท การก่อกวน/ล่วงละเมิด หรือเพื่อปิดกั้นเนื้อหาลามกอนาจาร เป็นต้น
เสียงสนับสนุนหรือคัดค้านการตรวจพิจารณาอินเทอร์เน็ตก็แตกต่างกันออกไป จากผลการสำรวจ อินเทอร์เน็ตโซไซตี ประจำปี พ.ศ. 2555 (2012 Internet Society survey) พบว่าร้อยละ 71 ของผู้ตอบแบบสอบถามเห็นด้วยว่า "ควรมีรูปแบบการตรวจพิจารณาบางชนิดบนอินเทอร์เน็ต" และในผลสำรวจเดียวกันพบว่าร้อยละ 83 ของผู้ตอบแบบสอบถามเห็นด้วยว่า "ควรถือว่าการเข้าถึงอินเทอร์เน็ตเป็นสิทธิมนุษยชนขั้นพื้นฐานประการหนึ่ง" และร้อยละ 86 ของผู้ตอบแบบสอบถามยังเห็นด้วยว่า "ควรรับประกันให้มีเสรีภาพในการพูดบนอินเทอร์เน็ต" ซึ่งจากดัชนีเว็บไซต์โลก (GlobalWebIndex) พบว่าผู้ใช้งานทั่วโลกมากกว่า 400 ล้านคน ใช้เครือข่ายส่วนตัวเสมือนในการหลีกเลี่ยงการตรวจพิจารณาหรือเพื่อเพิ่มระดับความเป็นส่วนตัวให้มากขึ้น อย่างไรก็ตามเทคนิคหรืออุบายการหลีกเลี่ยงส่วนมากไม่เหมาะสมกับการใช้งานแบบวันต่อวัน

**อ้างอิง**
หมวดหมู่:ความเป็นส่วนตัว
หมวดหมู่:อินเทอร์เน็ต
หมวดหมู่:การตรวจพิจารณา
หมวดหมู่:สังคมสารสนเทศ
หมวดหมู่:การตรวจพิจารณาอินเทอร์เน็ต
ไทลาซีน

ไทลาซีน (thylacine; Thylacinus cynocephalus; มาจากภาษากรีก แปลว่า "มีหัวเหมือนสุนัขและมีกระเป๋าหน้าท้อง") หรือที่รู้จักกันทั่วไปในชื่อ เสือแทสเมเนีย หรือ หมาป่าแทสมาเนีย (Tasmanian tiger, Tasmanian wolf) เนื่องจากมีลายทางที่หลังคล้ายเสือ และลักษณะคล้ายหมาป่าหรือสุนัข มีฟันแหลมคม และสามารถยืนด้วยสองขาหลังได้เหมือนจิงโจ้  ในอดีตไทลาซีนเคยเป็นสัตว์มีกระเป๋าหน้าท้องประเภทกินเนื้อที่มีขนาดใหญ่ที่สุด มีถิ่นฐานอยู่ในออสเตรเลีย รัฐแทสเมเนีย และนิวกินี  
ไทลาซีนสูญพันธุ์ในคริสต์ศตวรรษที่ 20 โดยมีบันทึกไว้ว่า ไทลาซีนตัวสุดท้ายที่สวนสัตว์โฮบาร์ต ชื่อ "เบนจามิน" ได้ตายลงเมื่อวันที่ 7 กันยายน ค.ศ. 1936 เนื่องจากถูกละเลย ขาดการดูแลรักษา และถูกประกาศสถานะสูญพันธุ์โดย IUCN ในปี ค.ศ. 1982 และโดยรัฐบาลท้องถิ่นของรัฐแทสเมเนียในปี ค.ศ. 1986
หลังจากไทลาซีนสูญพันธุ์ มาร์ซูเปียลกินเนื้อที่มีขนาดใหญ่ที่สุด คือ แทสเมเนียนเดวิล  ตั้งแต่ปี ค.ศ. 1999 เป็นต้นมา นักวิทยาศาสตร์ได้จัดตั้งโครงการรวบรวมตัวอย่างทางพันธุกรรมจากไทลาซีนที่ถูกสตัฟไว้ทั่วโลก เพื่อหาหนทางที่จะทำการโคลนนิงไทลาซีนให้กลับมามีชีวิตอีกครั้ง  
โดยไทลาซีน เชื่อว่าสูญพันธุ์ไปอย่างแน่นอนจากผืนแผ่นดินใหญ่ของออสเตรเลียราว 3,000 ปีก่อน ก่อนที่ชาวตะวันตกจะมาบุกเบิกดินแดน ก่อนที่จะสูญพันธุ์ต่อมาในพื้นที่ที่เป็นเกาะ โดยสาเหตุของการสูญพันธุ์เดิมเชื่อว่า เกิดจากการล่าของมนุษย์ เนื่องจากเป็นสัตว์ที่คุกคามบรรดาปศุสัตว์ แต่ทว่าข้อมูลล่าสุดของนักวิทยาศาสตร์ จากมหาวิทยาลัยแอดิเลด ที่ได้ทำการศึกษาด้วยวิธีการสกัดดีเอ็นเอจากซากดึกดำบรรพ์ โดยสร้างลำดับ 51 ดีเอ็นเอ พบว่าแท้ที่จริงแล้ว ไทลาซีนอาจแบ่งออกได้เป็นสองชนิดย่อย คือ ชนิดตะวันออก และชนิดตะวันตก ที่พบทางตอนใต้ของออสเตรเลีย ก่อนสิ้นสุดยุคน้ำแข็งเมื่อ 25,000 ปีก่อน เพราะสภาพอากาศที่รุนแรงและภัยแล้งจากภาวะเอลนิโญเมื่อ 4,000 ปีก่อน ที่ส่งผลให้บรรดาสัตว์ต่าง ๆ บนผืนแผ่นดินใหญ่ทยอยกันสูญพันธุ์เมื่อ 3,000 ปีก่อน ซึ่งนี่น่าจะเป็นสาเหตุของการสูญพันธุ์ของไทลาซีนมากกว่าการล่าของชาวท้องถิ่น โรคระบาด หรือการผสมข้ามสายพันธุ์ที่ทำให้ความหลากหลายทางพันธุกรรมสูญเสียไปเสียอีก 
ในปลายปี ค.ศ. 2016 ได้มีการเผยแพร่ภาพจากกล้องติดตามสัตว์ป่าของคณะนักวิทยาศาสตร์กลุ่มหนึ่ง ที่ทำการติดตั้งไว้ในพุ่มไม้ในเขตป่าของรัฐวิกตอเรีย ทางตอนใต้ของออสเตรเลีย ปรากฏเห็นภาพของสัตว์ตัวหนึ่งที่มีรูปร่างเหมือนหมาป่าหรือสุนัข แต่มีส่วนหางแข็งตรงเหมือนลักษณะของไทลาซีน จึงอาจยืนยันได้ว่าไทลาซีนยังมิได้สูญพันธุ์ แต่ก็ยังไม่มีข้อมูลเพิ่มเติมมากกว่านี้ แต่ทว่าก็มีพยานพบเห็นอีกหลายราย เช่นที่ ตอนเหนือของรัฐควีนส์แลนด์ แต่ก็ยังไม่สามารถยืนยันได้ว่าคือ ไทลาซีนจริง ๆ  ดังนั้นทางมหาวิทยาลัยเจมส์คุก จึงได้มีโครงการตามหาการมีอยู่จริงของไทลาซีนขึ้น โดยเริ่มตั้งแต่เดือนเมษายน ค.ศ. 2017 


**อ้างอิง**

**แหล่งข้อมูลอื่น**
  The Thylacine Museum-  Photographs and movies of the Thylacine date=2008-10-10 
หมวดหมู่:สัตว์ที่มีกระเป๋าหน้าท้อง
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้วในทวีปออสเตรเลีย
ตัวเตี้ยแบบไม่สามารถรอดชีวิตได้

ตัวเตี้ยแบบไม่สามารถรอดชีวิตได้ (thanatophoric short stature, thanatophoric dwarfism) หรือ โรคกระดูกเจริญผิดเพี้ยนแบบไม่สามารถรอดชีวิตได้ (thanatophoric dysplasia) เป็นโรคกระดูกเจริญผิดปกติ (skeletal dysplasia) ที่รุนแรงถึงขั้นเสียชีวิตในระยะแรกเกิดที่พบบ่อยที่สุด คำว่า thanatophoric มาจากคำภาษากรีก thanatophorus แปลว่า "นำความตายมาให้" มีลักษณะเฉพาะได้แก่ มีศีรษะใหญ่ผิดปกติ (macrocephaly) อกเล็กรูปร่างคล้ายระฆัง (narrow bell-shaped thorax) ความยาวช่วงลำตัวปกติ และมีแขนขาสั้นมาก
โรคนี้แบ่งเป็น 2 ชนิด ตามลักษณะทางคลินิกของผู้ป่วย ได้แก่ ชนิดที่ 1 (thanatophoric dysplasia type I, TD1) และชนิดที่ 2 (TD2) ชนิดย่อยเหล่านี้แบ่งโดยดูกระดูกยาวว่ามีลักษณะโค้งหรือตรง โดย TD1 ซึ่งพบบ่อยกว่า มีลักษณะเฉพาะคือกะโหลกศีรษะมีลักษณะค่อนข้างปกติ กระดูกยาวมีลักษณะโค้งคล้ายหูโทรศัพท์ ลักษณะเช่นนี้พบบ่อยที่สุดที่กระดูกต้นขา ในขณะที่ TD2 มีลักษณะเฉพาะคือกะโหลกศีรษะมีลักษณะคล้ายใบโคลเวอร์ (cloverleaf-shaped skull) และกระดูกต้นขามีลักษณะตรง อย่างไรก็ดีอาจพบมีลักษณะทางคลินิกที่ทับซ้อนกันระหว่างชนิดย่อยเหล่านี้ได้
TD1 และ TD2 เกิดจากการกลายพันธุ์ที่ถ่ายทอดทางพันธุกรรมลักษณะเด่น (autosomal dominant) ของยีน FGFR3 (fibroblast growth factor receptor 3) ซึ่งอยู่บนโครโมโซมคู่ที่ 4 ตำแหน่ง 4p16.3 โดยการกลายพันธุ์ชนิดนี้มีเพเนแทรนซ์ 100% จนถึงปัจจุบันพบว่าผู้ป่วย TD ทั้งหมดเกิดจากการกลายพันธุ์ที่เกิดขึ้นใหม่ (de novo mutation) ของ FGFR3 อย่างไรก็ดี การเกิดโรคนี้จากการมีภาวะโมเซอิกของเซลล์สืบพันธุ์ ก็ยังเป็นที่เชื่อกันว่าสามารถเป็นไปได้ในทางทฤษฎี แม้จะยังไม่มีรายงานกรณีผู้ป่วยเช่นนี้ก็ตาม

**อ้างอิง**

**แหล่งข้อมูลอื่น**
   GeneReview/NCBI/NIH/UW entry on Thanatophoric Dysplasia- thanatophoricdysplasia
หมวดหมู่:โรคทางพันธุกรรม
หมวดหมู่:โรคหายาก
หมวดหมู่:ความบกพร่องของรีเซพเตอร์ผิวเซลล์
เพเนแทรนซ์

ในวิชาพันธุศาสตร์ เพเนแทรนซ์ (penetrance) คือสัดส่วนของประชากรที่มีความแตกต่างทางของลักษณะทางพันธุกรรม (genotype) แล้วมีลักษณะปรากฏ (phenotype) โดยในทางเวชพันธุศาสตร์ เพเนแทรนซ์ของการกลายพันธุ์ที่ทำให้เกิดโรคคือสัดส่วนของประชากรที่มีอาการต่อประชากรที่มีการกลายพันธุ์นั้นๆ ตัวอย่างเช่น หากการกลายพันธุ์ของยีนหนึ่ง ทำให้เกิดโรคทางพันธุกรรมที่ถ่ายทอดทางพันธุกรรมลักษณะเด่นโดยมีเพเนแทรนซ์ 95% จะพบว่า ผู้ที่มีการกลายพันธุ์ในลักษณะนั้น 95% จะเกิดโรคและมีอาการ ในขณะที่อีก 5% ไม่เกิดโรคและไม่มีอาการ แต่มีพันธุกรรมที่บ่งว่าจะเป็นโรค
หมวดหมู่:พันธุศาสตร์
แทสเมเนียนเดวิล

แทสเมเนียนเดวิล (Tasmanian devil; Sarcophilus harrisii) เป็นมาร์ซูเปียลกินเนื้อในวงศ์ Dasyuridae ปัจจุบันมีถิ่นฐานเฉพาะในรัฐแทสเมเนียของออสเตรเลีย โดยได้รับสถานะเป็นสัตว์คุ้มครองมาตั้งแต่ปี ค.ศ. 1941  สันนิษฐานว่าแทสเมเนียเดวิลได้สูญพันธุ์ไปจากแผ่นดินใหญ่ของออสเตรเลียไปเมื่อประมาณ 3,000 ปีมาแล้ว 
แทสเมเนียนเดวิลมีขนาดใกล้เคียงกับสุนัขตัวเล็ก ๆ  ถือเป็นมาร์ซูเปียลกินเนื้อที่มีขนาดใหญ่ที่สุด  นับตั้งแต่ไทลาซีนสูญพันธุ์เมื่อปี ค.ศ. 1936 เป็นสัตว์ที่มีนิสัยดุร้าย และถือว่าเป็นสัตว์ที่มีกรามขนาดใหญ่ที่สุดในโลกเมื่อเทียบกับขนาดตัว
แทสมาเนียนเดวิลตัวเมียสามารถมีลูกในกระเป๋าหน้าท้องได้สูงสุดถึง 6 ตัว ในระยะเวลานาน 3 เดือน ซึ่งถือว่ามีจำนวนเยอะมาก
ปัจจุบันแทสเมเนียนเดวิลกำลังอยู่ในภาวะใกล้สูญพันธุ์ สืบเนื่องจากเกิดโรคระบาดที่ทำให้เกิดการติดเชื้อและเป็นเนื้องอกคล้ายมะเร็งบริเวณใบหน้า (Devil facial tumour disease - DFTD) มาตั้งแต่ปลายทศวรรษ 1990  ทำให้ประชากรลดลงอย่างรวดเร็ว นักวิทยาศาสตร์ประเมินว่าหากไม่สามารถคิดค้นหาวิธีรักษาได้ แทสเมเนียนเดวิลจะสูญพันธุ์ภายในปี ค.ศ. 2035 

**อ้างอิง**

**แหล่งข้อมูลอื่น**
  Parks and Wildlife Tasmania - Tasmanian Devil date=2008-07-21  vocalisation, movie, faq-  Save the Tasmanian Devil date=2009-03-21 
หมวดหมู่:สัตว์ที่มีกระเป๋าหน้าท้อง
หมวดหมู่:สัตว์ที่พบในประเทศออสเตรเลีย
หมวดหมู่:สัตว์กินซาก
รูปแบบปรากฏ

ไฟล์:Coquina variation3.jpg|thumb|right|250px|The shells of individuals within the bivalve mollusk species Donax variabilis show diverse coloration and patterning in their phenotypes.
ไฟล์:Punnett square mendel flowers.svg|thumb|right|Here the relation between genotype and phenotype is illustrated, using a Punnett square, for the character of petal color in pea plants. The letters B and b represent genes for color, and the pictures show the resultant flowers. 
ลักษณะปรากฏ หรือ รูปแบบปรากฏ (phenotype) (φαίνω แปลว่า "เปิดเผย, แสดงออก"; τύπος แปลว่า "รูปแบบ") หมายถึงลักษณะของสิ่งมีชีวิตที่ปรากฏให้เห็นได้หรือตรวจสอบได้ โดยไม่ต้องตรวจลงไปถึงระดับพันธุกรรม ลักษณะเหล่านี้ เช่น รูปร่าง การพัฒนา คุณสมบัติทางสรีรวิทยา คุณสมบัติทางชีวเคมี พฤติกรรม หรือผลที่เกิดจากพฤติกรรม (เช่น รูปร่างใยแมงมุม) ลักษณะปรากฏเหล่านี้เป็นผลจากการแสดงออกของพันธุกรรมของสิ่งมีชีวิต ซึ่งเรียกว่า ลักษณะพันธุกรรม (genotype) ซึ่งอาจมีหรือไม่มีผลจากสิ่งแวดล้อมเข้ามาเกี่ยวข้องก็ได้
หมวดหมู่:พันธุศาสตร์คลาสสิก
หมวดหมู่:ภาวะพหุสันฐาน
สถานี

สถานี หมายถึงศูนย์รวมหรือที่ตั้ง ของที่ทำการหรือจุดให้บริการ อาจหมายถึง- ในทางคมนาคม
** สถานีรถโดยสารประจำทาง
** สถานีรถไฟ
** สถานีรถไฟฟ้าและสถานีรถไฟใต้ดิน
** สถานีตรวจสอบน้ำหนัก
** สถานีอวกาศ- ในทางโทรคมนาคม โดยรวมเรียกว่า สถานีสื่อสาร หรือ สถานีโทรคมนาคม
** สถานีวิทยุ
** สถานีโทรทัศน์
** สถานีดาวเทียม (ภาคพื้นดิน)
** สถานีทวนสัญญาณ- ในทางความมั่นคงและการทหาร
** สถานีตำรวจ
** สถานีดับเพลิง
** สถานีทหารเรือ
** สถานีรบ
** สถานีเรือ- ในทางอุตุนิยมวิทยาและธรณีวิทยา
** สถานีตรวจอากาศ
** สถานีตรวจวัดแผ่นดินไหว
** สถานีตรวจวัดคุณภาพน้ำ
** สถานีตรวจวัดคุณภาพอากาศ- อื่น ๆ
** สถานีอนามัย
ป่าชุมชน

ป่าชุมชน หมายถึง พื้นที่ป่าไม้ที่ได้รับการจัดการโดยกระบวนการมีส่วนร่วมจากประชาชน และองค์กรชุมชน ทั้งทางตรงและทางอ้อม ตามความเชื่อและวัฒนธรรมท้องถิ่นเพื่อประโยชน์ที่สอดคล้องกับความต้องการของชุมชนอย่างต่อเนื่องและยั่งยืน เป็นป่าที่ประชาชนเข้าไปใช้สอยตามวิถีชีวิตของคนทุกคนในชุมชนนั้น ทั้งเรื่องการทำมาหากิน ระบบครอบครัวเครือญาติ ประเพณีความเชื่อ อำนาจและกฎระเบียบในชุมชน ป่าชุมชนจึงมีหลายรูปแบบ ขึ้นอยู่กับลักษณะภูมินิเวศ และวัฒนธรรม ประเพณีของชุมชนในท้องถิ่น
หมวดหมู่:ป่า
หมวดหมู่:การอนุรักษ์
โรคเกาเชอร์

โรคเกาเชอร์ หรือ โรคโกเชร์ (Gaucher's disease eɪ) เป็นโรคความผิดปกติของการสะสมไขมัน (lysosomal storage disease) ที่พบบ่อยที่สุดชนิดหนึ่ง เป็นโรคทางพันธุกรรมที่ถ่ายทอดทางออโตโซมลักษณะด้อย มีลักษณะเฉพาะคือมีการสะสมของ Sphingolipid ในเซลล์Macrophageและโมโนซัยต์ โรคนี้เป็นผลจากภาวะพร่องเอนไซม์ lysosomal hydrolase, glucocerebrosidase (หรือชื่อ acid beta-glucosidase, glucosylceramidase) ความรุนแรงของโรคอาจแตกต่างกันได้มากในผู้ป่วยแต่ละคน ผู้ป่วยบางคนมีอาการตั้งแต่อายุน้อยโดยเมื่อแรกวินิจฉัยก็มีภาวะแทรกซ้อนเกือบทั้งหมดของโรค ในขณะที่บางคนอาจไม่มีอาการจนถึงอายุแปดสิบปี
โดยปกติแล้วจะมีการแบ่งประเภทของโรคเกาเชอร์ออกเป็น 3 ชนิดย่อยทางคลินิก โดยดูจากการมีหรือไม่มีความผิดปกติของระบบประสาทและการดำเนินไปของโรค- ชนิดที่ 1 - ไม่มีพยาธิสภาพของระบบประสาท (nonneuropathic form)- ชนิดที่ 2 - มีพยาธิสภาพของระบบประสาทแบบเฉียบพลัน (acute neuropathic form)- ชนิดที่ 3 - มีพยาธิสภาพของระบบประสาทแบบเรื้อรัง (chronic neuropathic form)
อย่างไรก็ดี ผู้ป่วยบางรายอาจไม่สามารถจัดลงตามชนิดดังกำหนดนี้ได้ลงตัว
โรคเกาเชอร์ชนิดที่ 1 พบบ่อยในคนเชื้อชาติยิว อย่างไรก็ดีสามารถพบโรคเกาเชอร์ได้ทั้ง 3 ชนิด ในคนทุกเชื้อชาติ

**แหล่งข้อมูลอื่น**

**แหล่งข้อมูลอื่น**
 gauchers-  Gauchers News date=2008-04-27 -  European Gaucher Alliance-  GeneReview/UW/NIH entry on Gaucher disease-  National Gaucher Foundation-  Children's Gaucher Research Fund-  Hide & Seek Foundation For Lysosomal Disease Research
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:โรคหายาก
หมวดหมู่:Lipid storage disorders
หมวดหมู่:Ashkenazi Jews topics
หมวดหมู่:Skin conditions resulting from errors in metabolism
เซ็นทรัล เชียงราย

เซ็นทรัล เชียงราย เป็นศูนย์การค้าในอำเภอเมืองเชียงราย จังหวัดเชียงราย

**ร้านค้า**
 ห้างสรรพสินค้าโรบินสัน- ท็อปส์- เมเจอร์ซีนีเพล็กซ์- บีทูเอส- พาวเวอร์บาย- ออฟฟิศเมต- ซูเปอร์สปอร์ตส

**ดูเพิ่ม**
 รายชื่อศูนย์การค้าในประเทศไทย

**หมายเหตุ**

**อ้างอิง**
หมวดหมู่:ศูนย์การค้าในประเทศไทย
หมวดหมู่:เซ็นทรัลพัฒนา
หมวดหมู่:ศูนย์การค้าที่ก่อตั้งในปี พ.ศ. 2554
หมวดหมู่:สิ่งก่อสร้างในจังหวัดเชียงราย
หมวดหมู่:ก่อตั้งในประเทศไทยในปี พ.ศ. 2554
โรเบิร์ต โอเวน

โรเบิร์ต โอเวน
โรเบิร์ต โอเวน (อังกฤษ: Robert Owen) เกิดเมื่อ 14 พฤษภาคม พ.ศ. 2314 และถึงแก่กรรมเมื่อ 17 พฤศจิกายน พ.ศ. 2401 รวมอายุ 87 ปี เป็นนักเศรษฐศาสตร์และนักปฏิรูปทางสังคมชาวอังกฤษ เป็นที่รู้จักในฐานะ บิดาแห่งการสหกรณ์โลก โอเวนเสนอให้มีการจัดตั้งชมรมสหกรณ์ขึ้น โดยให้ทรัพย์สินต่างๆ ของชมรม เป็นของส่วนรวม เพื่อไม่ให้มีสภาพของนายทุนในสหกรณ์ แต่จัดตั้งไม่สำเร็จและไม่ได้รับการยอมรับ โอเวนจึงทดลองตั้งชมรมสหกรณ์ชื่อ นิวฮาร์โมนี (New Harmony) ขึ้นที่เมืองนิวฮาร์โมนี รัฐอินดีแอนา ประเทศสหรัฐอเมริกา ในปี พ.ศ. 2368 และล้มเลิกไปในเวลาต่อมา เพราะไม่มีการคัดเลือกสมาชิก และไม่มีกิจกรรมที่คุ้มกับค่าใช้จ่าย นอกจากนี้ในขณะนั้นยังมีปัญหาเกี่ยวกับการปกครองและศาสนา
หมวดหมู่:บุคคลจากเทศมณฑลเพาวิส
หมวดหมู่:นักเศรษฐศาสตร์ชาวอังกฤษ
โคเบิร์ด โอเวนนั้นได้สมัครเข้าทำงานจนได้ไต่เต้าเป็นผู้นบริหาร
ตำบลแม่จริม

แม่จริม เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนเหนือสุดของอำเภอ

**ที่ตั้ง**
 ทิศเหนือ ติดต่อตำบลพงษ์ อำเภอสันติสุข และตำบลภูฟ้า อำเภอบ่อเกลือ - ทิศตะวันออก ติดต่อเมืองเพียง แขวงไชยบุรี ประเทศลาว - ทิศใต้ ติดต่อตำบลหนองแดง อำเภอแม่จริม - ทิศตะวันตก ติดต่อตำบลฝายแก้ว อำเภอภูเพียง

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 6 หมู่บ้าน ได้แก่
*หมู่ 1 บ้านบอน
*หมู่ 2 บ้านฝาย
*หมู่ 3 บ้านก้อ
*หมู่ 4 บ้านนาหมัน
*หมู่ 5 บ้านตอง
*หมู่ 6 บ้านตองเจริญราษฎร์

**การปกครองส่วนท้องถิ่น**
องค์การบริหารส่วนตำบลแม่จริมมีพื้นที่ครอบคลุมตำบลแม่จริมทั้งหมด

**อ้างอิง**
แม่จริม
แม่จริม
ตำบลหนองแดง (อำเภอแม่จริม)

หนองแดง เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนกลางของอำเภอ และเป็นที่ตั้งของที่ว่าการอำเภอแม่จริม

**ที่ตั้ง**
ทิศเหนือ ติดต่อตำบลแม่จริม อำเภอแม่จริม
*ทิศตะวันออก ติดต่อเมืองเพียง แขวงไชยบุรี ประเทศลาว 
*ทิศใต้ ติดต่อตำบลหมอเมืองและตำบลน้ำพาง อำเภอแม่จริม 
*ทิศตะวันตก ติดต่อตำบลฝายแก้ว ตำบลน้ำแก่น และตำบลน้ำเกี๋ยน อำเภอภูเพียง

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 10 หมู่บ้าน ได้แก่
*หมู่ 1 บ้านพรหม
*หมู่ 2 บ้านแคว้ง
*หมู่ 3 บ้านดงไพรวัลย์
*หมู่ 4 บ้านนาคา
*หมู่ 5 บ้านหนองแดง
*หมู่ 6 บ้านนาบัว
*หมู่ 7 บ้านหนองแดงใหม่
*หมู่ 8 บ้านนาเจริญ
*หมู่ 9 บ้านกิ่วน้ำ
*หมู่ 10 บ้านสว่าง

**การปกครองส่วนท้องถิ่น**
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
*เทศบาลตำบลหนองแดง มีพื้นที่ครอบคลุม 5 หมู่บ้าน คือ หมู่ 1 บ้านพรหม, หมู่ 3 บ้านดงไพรวัลย์, หมู่ 4 บ้านนาคา, หมู่ 5 บ้านหนองแดง และหมู่ 8 บ้านนาเจริญ
*องค์การบริหารส่วนตำบลหนองแดง มีพื้นที่ครอบคลุมหมู่บ้านที่เหลือ

**สถานที่สำคัญ**
ที่ว่าการอำเภอแม่จริม
*โรงพยาบาลแม่จริม
*สถานีตำรวจภูธรแม่จริม
*โรงเรียนแม่จริม

**อ้างอิง**
หนองแดง
องค์การสัมพันธภาพสหกรณ์ระหว่างประเทศ

องค์การสัมพันธภาพสหกรณ์ระหว่างประเทศ (International Co-operative Alliance, ICA) มีสำนักงานใหญ่ตั้งอยู่ที่นครเจนีวา ประเทศสวิตเซอร์แลนด์ ขบวนการสหกรณ์โลกมีการประชุมสมัชชาสหกรณ์ระหว่างชาติเป็นครั้งแรกเมื่อ วันที่ 18 สิงหาคม พ.ศ. 2438 ณ กรุงลอนดอน สหราชอาณาจักร ได้มีมติก่อตั้งองค์กรสัมพันธภาพสหกรณ์ระหว่างประเทศ (ICA) เพื่อประสานความร่วมมือในด้านต่าง ๆ เมื่อ พ.ศ. 2538 องค์การฯ จึงได้ปรับปรุงและประกาศหลักการสหกรณ์เป็น 7 ประการที่ใช้อยู่ในปัจจุบัน นอกจากนี้ องค์การฯ ได้ประกาศให้สหกรณ์ทั่วโลกร่วมเฉลิมฉลองวันสหกรณ์สากลตั้งแต่ พ.ศ. 2465 ต่อมาสมัชชาใหญ่แห่งสหประชาชาติมีมติเมื่อวันที่ 16 ธันวาคม พ.ศ. 2535 ให้วันเสาร์แรกของเดือนกรกฎาคมทุกปี เป็น "วันสหกรณ์สากล"
ในปัจจุบัน องค์การ ICA ได้มีสมาชิกทั่วโลกกว่า 200 ประเทศ

**ดูเพิ่ม**
สหกรณ์
*โรเบิร์ต โอเว่น
หมวดหมู่:องค์การระหว่างประเทศ
สำนักวิชาสังคมศาสตร์ มหาวิทยาลัยรามคำแหง

สำนักวิชาสังคมศาสตร์ มหาวิทยาลัยรามคำแหง  เป็นหน่วยงานการศึกษาหนึ่งในมหาวิทยาลัยรามคำแหงเปิดทำการสอนในระดับปริญญาตรี ปริญญาโท และปริญญาเอก

**ประวัติ**
สำนักวิชาสังคมศาสตร์ เป็นหน่วยงานที่จัดการเรียนการสอนด้านสาขาวิชา หรือกลุ่มวิชาที่มีส่วนเป็นสังคมศาสตร์ ได้แก่ ประวัติศาสตร์ ภูมิศาสตร์ จิตวิทยา มานุษยวิทยา สังคมวิทยา การสื่อสารศึกษา ประวัติศาสตร์ และ คติชนวิทยา สามารถจัดว่าเป็นทั้งสาขาวิชาในสังคมศาสตร์และมนุษยศาสตร์

**หลักสูตร**
สำนักวิชาสังคมศาสตร์ มหาวิทยาลัยรามคำแหง ตั้งขึ้นเพื่อหน่วยทางการวิจัยทางสังคมศาสตร์ และจัดการเรียนการสอนพื้นฐาน เตรียมการศึกษาขั้นสูงต่อไป โดยจัดการเรียนการสอนครอบคลุมไปทุกระดับชั้น  สาขาสังคมศาสตร์ จึงเป็นการเรียนที่ครอบคลุมไปทุกอย่างที่เกี่ยวศาสตร์แห่งการดำรงชีวิต และการประยุกต์ใช้ในชีวิตของคน และพลเมืองโลก

รามคำแหง 
หมวดหมู่:มหาวิทยาลัยรามคำแหง
วราภรณ์ สมพงษ์

วราภรณ์ สมพงษ์ กระเต็น (เกิด 15 มกราคม พ.ศ. 2516) เป็นผู้ประกาศข่าวชาวไทย ทางไทยรัฐทีวี ในข่าวเย็นไทยรัฐ ก่อนหน้านี้เคยเป็นผู้ประกาศข่าวในรายการเรื่องเด่นเย็นนี้ ทางช่อง 3 เอชดี 

**ประวัติ**
วราภรณ์เกิดเมื่อวันที่ 15 มกราคม พ.ศ. 2516 จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย เริ่มงานในตำแหน่งนักข่าวกับสถานีโทรทัศน์ไอทีวี โดยมีประสบการณ์ในการเป็นผู้สื่อข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้น เมื่อได้เข้าร่วมงานกับช่อง 3 เอชดี เป็นผู้ประกาศข่าวในรายการเรื่องเด่นเย็นนี้ ร่วมกับธีระ ธัญไพบูลย์ ตั้งแต่วันที่ 1 กรกฎาคม พ.ศ. 2548 นอกจากนี้เคยดำเนินรายการตัวจริง ตามด้วย "30 ยังแจ๋ว" ซึ่งต่อมาเปลี่ยนชื่อรายการมาเป็น แจ๋ว ตั้งแต่เดือนพฤษภาคม พ.ศ. 2549
ต่อมาตั้งแต่เดือนพฤษภาคม พ.ศ. 2564 วราภรณ์ได้ยุติการเป็นผู้ประกาศข่าวในรายการเรื่องเด่นเย็นนี้ และได้ย้ายไปช่วยทำรายการข่าวสามสีอยู่ระยะหนึ่ง ก่อนจะย้ายไปเป็นผู้ประกาศข่าวทางไทยรัฐทีวี ในข่าวเย็นไทยรัฐ ในเดือนถัดมา
ชีวิตส่วนตัว วราภรณ์สมรสกับภณธนิน ตรีสวัสดิวิทย์ เจ้าของโรงงานรีไซเคิล โดยมีพิธีหมั้นกันเมื่อวันที่ 3 ตุลาคม พ.ศ. 2552 ที่หมู่บ้านมัณฑนา ย่านบางนา และมีพิธีมงคลสมรสเมื่อวันที่ 31 ตุลาคม พ.ศ. 2552 ที่โรงแรมแกรนด์ไฮแอท เอราวัณ

**ผลงาน**
 ผู้ประกาศข่าว
** สถานีโทรทัศน์ไอทีวี (พ.ศ. 2540 - 30 มิถุนายน พ.ศ. 2548)
** ช่อง 3 เอชดี (1 กรกฎาคม พ.ศ. 2548 - 30 เมษายน พ.ศ. 2564)
** สถานีโทรทัศน์ไทยรัฐทีวี (1 มิถุนายน พ.ศ. 2564 - ปัจจุบัน)

**พิธีกรในปัจจุบัน**
 ข่าวเย็นไทยรัฐ จันทร์ - ศุกร์ เวลา 16:30 - 18:00 น. คู่กับ พงศ์เกษม สัตยาประเสริฐ ทางไทยรัฐทีวี- Eazy ข่าวเช้านี้ จันทร์ - ศุกร์ เวลา 07:30 - 09:00 น. ร่วมกับ เจก รัตนตั้งตระกูล, ชลธิชา อัศวาณิชย์ และ ฐิติกร ทิพย์มณเฑียร ทาง Eazy FM 102.5

**อดีตพิธีกร**
 เรื่องเด่นเย็นนี้ จันทร์ - ศุกร์ เวลา 15.45 - 16.45 น. คู่กับ ธีระ ธัญไพบูลย์ และ ประวีณมัย บ่ายคล้อย ทางช่อง 3 เอชดี- 30 ยังแจ๋ว/แจ๋ว จันทร์ - ศุกร์ เวลา 14.45 - 15.30 น. คู่กับ ปุณยวีร์ สุขกุลวรเศรษฐ์ , อภิสรา เกิดชูชื่น , สมาพร ชูกิจ และ พัชรินทร์ วิทยาปัญญานนท์ ทาง ช่อง 3 เอชดี และ ช่อง 3 Family- คุยข่าวเช้า จันทร์ - ศุกร์ เวลา 08.00 - 09.30 น. คู่กับ อรชุน รินทรวิฑูรย์ ทาง วิทยุครอบครัวข่าว- รังนกกระเต็น เสาร์ - อาทิตย์ เวลา 08.05 - 08.30 น. ทาง วิทยุครอบครัวข่าว- ตัวจริง- ศุกร์สีสัน- สัตว์เลี้ยง วิทยุ FM 101

**ละครโทรทัศน์**

**ผลงานอื่น**
 ปฏิทินช่อง 3 ปี 2549-2559 ร่วมกับผู้ประกาศข่าวของช่อง- เขียนพ็อคเก็ตบุ๊ค รังนกกระเต็น

**รางวัล**
 รางวัลพระราชทานภาษาไทยดีเด่นดีเด่นปี 2545- รางวัลเมขลาปี 2545- รางวัลพระราชทาน เทพทอง- รางวัลเมขลาปี 2554                 - รางวัลนาฏราชปี 2557

**อ้างอิง**
  ประวัติของวราภรณ์ สมพงษ์

**แหล่งข้อมูลอื่น**
  เฟซบุ๊กส่วนตัว -  เฟซบุ๊กแฟนเพจ
หมวดหมู่:บุคคลจากจังหวัดจันทบุรี
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวไทยรัฐทีวี
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
วรอตสวัฟ

วรอตสวัฟ (Wrocław, Pl-Wrocław.ogg; Brassel; Vratislavia, Wratislavia) หรือ เบร็สเลา (Breslau, De-Breslau.ogg) เป็นเมืองหลักของจังหวัดดอลนือชล็อนสก์ ประเทศโปแลนด์ และถือว่าเป็นที่นัดพบสำคัญในทวีปยุโรป มีความหลากหลายและการเปี่ยมล้นด้วยวัฒนธรรมของประวัติศาสตร์ในเมืองนี้ เป็นดังสะพานเชื่อม ที่เชื่อมระหว่างคนในแต่ละรุ่น แต่ละวัฒนธรรมเข้าด้วยกัน เป็นแบบเมืองที่ทันสมัยของเมืองใหญ่ ที่มีพื้นฐานทางประวัติศาสตร์ ชีวิตที่เต็มด้วยวัฒนธรรมและการศึกษา และมากไปกว่านั้น เมืองวรอตสวัฟใกล้เขตชายแดนของสองประเทศ นั่นคือชายแดนติดกับประเทศเช็กเกีย และชายแดนติดกับประเทศเยอรมนี ตั้งอยู่ห่างกรุงเบอร์ลิน 350 กิโลเมตร, ห่างจากกรุงปราก 280 กิโลเมตร, ห่างจากกรุงเวียนนา 390 กิโลเมตร และห่างจากกรุงวอร์ซอ 340 กิโลเมตร มีประชากร 632,240 คน ทำให้เป็นเมืองใหญ่อันดับ 4 ของประเทศโปแลนด์
Breslau

**เมืองพี่น้อง**
 Macedonia สกอเปีย, ประเทศมาซิโดเนียเหนือ- Netherlands เบรดา, ประเทศเนเธอร์แลนด์- Germany เดรสเดิน, ประเทศเยอรมนี- USA ชาร์ลอตต์, รัฐนอร์ทแคโรไลนา สหรัฐ- Mexico กัวดาลาฮารา, ประเทศเม็กซิโก- Czech Republic ฮราเดตส์กราลอเว, ประเทศเช็กเกีย- Lithuania เกานัส, ประเทศลิทัวเนีย- Ukraine ลวิว, ประเทศยูเครน- Israel รามัทกาน, ประเทศอิสราเอล- Canada โทรอนโต, ประเทศแคนาดา- Turkey อิซมีร์, ประเทศตุรกี- Germany วีสบาเดิน, ประเทศเยอรมนี

**อ้างอิง**

**หมายเหตุ**
 Ryszard Majewski: Wrocław godzina zero, Krajowa Agencja Wydawnicza Wrocław 1985.- Skrypt historyczny Stowarzyszenia Historycznego Legionów Polskich i Legii Polsko-Włoskiej w Nysie, red. Marek Szczerski, Nysa 2010.- Marcin Bukowski, Mieczysław Zlat, Ratusz Wrocławski, Zakład Narodowy im. Ossolińskich, Wrocław 1958- Beata Maciejewska (dziennikarka): Dzieje miasta Wrocław, Wrocław 2002.- Mariusz Urbanek: Dolny Śląsk. Siedem stron świata, Wydawnictwo MAK Wrocław 2003.
หมวดหมู่:เมืองในจังหวัดดอลนือชล็อนสก์
หมวดหมู่:เมืองหลวงทางวัฒนธรรมของยุโรป
กัวดาลาฆารา

กัวดาลาฆารา หรือ กัวดาลาฮารา อาจหมายถึง- กัวดาลาฆารา เมืองในประเทศสเปน- กัวดาลาฮารา เมืองในประเทศเม็กซิโก- จังหวัดกัวดาลาฆารา จังหวัดหนึ่งในประเทศสเปน- มหาวิทยาลัยกัวดาลาฮารา ในประเทศเม็กซิโก- ยุทธการที่กัวดาลาฆารา ส่วนหนึ่งของสงครามกลางเมืองสเปน ประเทศสเปน เมื่อ ค.ศ. 1937
มหาบุรุษ จางจวีเจิ้ง

มหาบุรุษ จางจวีเจิ้ง (c=万历首辅张居正, The Great Reformer) เป็นละครโทรทัศน์ของจีนในประเทศไทยทางสถานีโทรทัศน์ทีวีไทยได้นำมาฉายทุกวันเสาร์-อาทิตย์เวลา 13.00น.-14.00น.

**รายชื่อนักแสดง**
 ถัง กั๋วเฉียง แสดงเป็น จาง จวีเจิ้ง- ฟ๋ง ยุ่นเจี้ยง แสดงเป็น ฝง เป่า- จี ยีตง แสดงเป็น เกา ก่ง- เหมย ติง แสดงเป็น  หลี่ไทเฮา- เหมย เหนียนเจีย แสดงเป็น จักรพรรดิว่านลี่- หยาง ซุย แสดงเป็น ยู่ เหนียง

**รายชื่อตอน**
 ตอน แผนสร้างอำนาจ- ตอน ความแตกแยกในราชสำนัก- ตอน โอสถตะวันจันทรา- ตอน หลักฐานชิ้นสำคัญ- ตอน อิทธิพลในวังหลวง- ตอน สิ้นองค์เหนือหัว- ตอน ฮ่องเต้น้อย- ตอน ศึกระหว่างสองเสือ- ตอน มหาอำมาตย์คนใหม่- ตอน ประหารหวังจิ่วซือ- ตอน ขบวนการทุจริต- ตอน ตัวประกัน- ตอน วิกฤตท้องพระคลัง- ตอน การสำรวจทรัพย์สินข้าราชการ- ตอน วิกฤตพริกไทย- ตอน วิกฤตพริกไทย2- ตอน พิธีศพขบวนแห่งลางร้าย- ตอน ศึกขุนนางสองขั้วอำนาจ- ตอน เพลิงผลาญปักกิ่ง- ตอน ความสำเร็จขั้นแรกของการปฏิรูป- ตอน ขันทีผู้ฉ้อราษฏร์บังหลวง- ตอน แพะรับบาป- ตอน ภาษีที่นาพระราชทาน- ตอน เหยียบถ้ำเสือ- ตอน จิงโจวแดนสนธยา- ตอน ความลับที่ถูกเปิดเผย - ตอน แผนลอบสังหาร- ตอน เสื้อกันหนาวมรณะ - ตอน สำเร็จโทษพระสัสสุระ - ตอน ธรรมเนียมการตัดญาติ - ตอน แผนชั่วของสี่ฉงเฉิง - ตอน แววแห่งความอำมหิต - ตอน กลับสู่มาตุภูมิ - ตอน การพบกันอีกครั้งของสองมหาอำมาตย์ - ตอน การปฏิรูปการศึกษา - ตอน ฮ่องเต้ผู้เริ่มเปลี่ยนไป - ตอน ความเหิมเกริมของฮ่องเต้ - ตอน ความแค้นที่หยั่งรากลึก - ตอน แผนสังหารจางจวีเจิ้ง - ตอน ภารกิจครั้งสุดท้าย- ตอน เปลี่ยนขั้วอำนาจ- ตอน ทรราชครองเมือง

**อ้างอิง**
 http://samarat.multiply.com/journal/item/16 date=2016-03-05 - http://www.seesantv.com/detail.php?product=1641&category=&Page=1fix-attempted=yes 
หมวดหมู่:ละครโทรทัศน์อิงประวัติศาสตร์จีน
หมวดหมู่:ละครโทรทัศน์จีนในปี พ.ศ. 2553
หมวดหมู่:ละครโทรทัศน์แนวชีวิตจีน
กัวดาลาฮารา

กัวดาลาฮารา (Guadalajara) เป็นเมืองหลวงของรัฐฮาลิสโก ตั้งอยู่ตรงกลางรัฐฮาลิสโกบริเวณตะวันตกของประเทศเม็กซิโก มีประชากร 1,579,174 คน (ค.ศ. 2008) ทำให้เป็นเมืองที่มีขนาดใหญ่เป็นอันดับสองของประเทศเม็กซิโก รองจากเม็กซิโกซิตี เมืองหลวงของประเทศ กัวดาลาฮาราถูกตั้งชื่อตามเมืองกัวดาลาฆารา ในประเทศสเปน เศรษฐกิจของเมืองกัวดาลาฮาราขึ้นอยู่กับอุตสาหกรรม โดยเฉพาะทางด้านเทคโนโลยี ซึ่งมีบริษัทต่างชาติมาลงทุนมากมาย
กัวดาลาฮาราเป็นเมืองใหญ่อันดับ 10 ในละตินอเมริกา ในแง่ของประชากร และรายได้ประชาชาติ นอกจากนี้ใน ค.ศ. 2007 นิตยสาร FDi ยังจัดอันดับให้กัวดาลาฮาราเป็น "เมืองแห่งอนาคต" เพราะมีประชากรวัยหนุ่มสาวเป็นจำนวนมาก, มีอัตราการว่างงานต่ำ และมีต่างชาติมาลงทุนเป็นจำนวนมาก
กัวดาลาฮาราจะเป็นเจ้าภาพจัดการแข่งขันแพนอเมริกันเกมส์ ใน ค.ศ. 2011

**เมืองพี่น้อง**

**อ้างอิง**
หมวดหมู่:เมืองหลวงทางวัฒนธรรมของอเมริกา
หมวดหมู่:เมืองในประเทศเม็กซิโก
หมวดหมู่:รัฐฮาลิสโก
แทจ็อน

แทจ็อน (ฮันจา=大田廣域市, Ko-대전.oga; Daejeon) เป็นเมืองใหญ่อันดับ 5 ของประเทศเกาหลีใต้ มีประชากร 1.5 ล้านคนใน ค.ศ. 2025 แทจ็อนตั้งอยู่ในภาคกลางของเกาหลีใต้ เป็นชุมทางรถไฟและทางด่วน และกำลังจะกลายเป็นศูนย์กลางทางด้านวิทยาศาสตร์ของประเทศเกาหลี เมืองแห่งอนาคตและศูนย์กลางวิทยาศาสตร์ชั้นสูง
เทศกาลวิทยาศาสตร์แทจ็อนเป็นงานแสดงที่ยิ่งใหญ่ที่สุดที่จัดให้แก่สาธารณชนในเกาหลี แทจ็อนถูกยกให้เป็นเมืองแห่งอนาคตของวิทยาศาสตร์ ล้อมรอบด้วยสถาบันพัฒนาวิทยาศาสตร์และเทคโนโลยีแห่งเกาหลี (KAIST) และหุบผาแทด็อก ซึ่งทั้งสองแห่งนั้นเต็มไปด้วยนักวิทยาศาสตร์และนักเทคโนโลยีจำนวนมาก อีกทั้งอุทยานเอ็กซ์โปแทจ็อนเป็นอุทยานเอ็กซ์โปที่ใหญ่ที่สุดในเกาหลี

**ภูมิประเทศ**
ทางเดินริมแม่น้ำ

**ภูมิอากาศ**

**ประชากร**
ในเดือนมกราคม ค.ศ. 2019 แทจ็อนมีประชากร 1,508,120 คน ซึ่งรวมพลเมืองต่างชาติที่ได้รับการลงทะเบียน 18,184 คน (1.2%)
กราฟประชากร

**ศาสนา**
จากสำมะโน ค.ศ. 2005 ร้อยละ 21.8 นับถือศาสนาพุทธและร้อยละ 31.2 นับถือศาสนาคริสต์ (โปรเตสแตนต์ร้อยละ 20.5 และโรมันคาทอลิกร้อยละ 10.7) ประมาณร้อยละ 47 ของประชากรไม่นับถือศาสนาหรือนับถือลัทธิเชมันและศาสนาพื้นเมืองอื่น ๆ

**สถานที่ท่องเที่ยว**
อุทยานเอกซ์โปแทจ็อน
*อุทยานแห่งชาติซงนีซัน
*อุทยานแห่งชาติภูเขาคเยรยงซัน

**อ้างอิง**

**บรรณานุกรม**
 .

**แหล่งข้อมูลอื่น**
 2=เว็บไซต์ทางการ en-  Daejeon : Official Site of Korea Tourism Org. date=2014-02-22 

หมวดหมู่:นครพิเศษและมหานครของประเทศเกาหลีใต้
ซาซางาวะ เรียวเฮ

ซาซางาวะ เรียวเฮ (Sasagawa Ryohei) เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ฮิเดโนบุ อิคุจิ

**ประวัติ**
ซาซางาวะ เรียวเฮ นักเรียนชั้นมัธยมศึกษาตอนต้นโรงเรียนนามิโมริ เรียนไม่เก่งจนถึงโง่ แต่มีทักษะด้านกีฬาสูงโดยเฉพาะเรื่องชกมวย ฉายาตามในหนังสือการ์ตูนคือ"สุดหูรูด" ในเนื้อเรื่องคติประจำใจเรียวเฮคือ"สุดขั้ว" เป็นคนจริงจังรักมวยเป็นชีวิตจิตใจ รักและเป็นห่วงน้องสาวยิ่งชีวิต มักตามตื้อสึนะให้เข้าชมรมมวยเป็นประจำแต่มักถูกสึนะบอกปัดอยู่เรื่อย ภายหลังได้กลายมาเป็นลูกศิษย์ของโคโรเนโร่ หนึ่งในอัลโกบาเลโน่ และเป็นผู้พิทักษ์แหวนแห่งอรุณของวองโกเล่ เนื่องจากมีความเจิดจ้าในตัวเอง สามารถพลิกวิกฤตกลับเป็นโอกาสได้ 

**ข้อมูลส่วนตัว**
วันเกิด : 26สิงหาคม
ราศี : กันย์
อายุ : 15 ปี
ส่วนสูง : 168 ซม.
น้ำหนัก : 59 กก.
คำพูดติดปาก : สุดขั้ว(อนิเมะ)/สุดหูรูด(มังงะ)
กรุ๊ปเลือด : A 
ประเทศที่เกิด : ญี่ปุ่น
กิจวัตรประจำวัน : ฝึกชกมวย ,ซ้อมชกมวยกับสัตว์ในสวนสัตว์
คำพูดที่ชอบพูด : ลุยแบบสุดขั้ว
ความฝัน : ขอให้มวยกลายเป็นกีฬาประจำชาติ
ไฟธาตุ : อรุณ
แหวนประจำตัว : แหวนวองโกเล่แห่งอรุณ,ปลอกแขนอรุณเวอร์ชัน X รวมแหวนแอนิมอลและแหวนวองโกเล
สัตว์ประจำตัว : จิงโจ้
รหัสประจำตัว : 33

**เทคนิคและอาวุธที่ใช้**
อาวุธ
กล่องจิงโจ้อรุณ แดงกูโร เดล เซเลโน่(กังการิว) กล่องอาวุธสนับสนุนธาตุอรุณ ถุงหน้าท้องจะเก็บพลังงานธาตุอรุณไว้แล้วยิงอาวุธที่มีความสามารถกระตุ้นออกมา (ถุงมืออรุณ ฟื้นพลังงานด้วยความเร็วสูง,รองเท้าอรุณ พ่นไฟธาตุอรุณช่วยให้บินได้) นอกจากนี้ยังมีชุดปฐมพยาบาลอยู่ข้างในด้วย
ซาลดาโทเล เดล เซเลโน่ (มีดฉาบอรุณ) อาวุธกล่องธาตุอรุณสำหรับใช้ในการรักษาพยาบาล ไฟธาตุอรุณจะกระตุ้นเซลล์ให้ฟื้นฟูสภาพได้เร็วขึ้น ทำให้แผลหายเร็วแต่เป็นการฝืนการทำงานของเซลล์ทำให้อายุเซลล์ลดลง มีมีดฉาบพิรุณที่คล้ายๆกัน แต่เอาไว้ระงับความเจ็บปวด 
กล่องวองโกเล่ธาตุอรุณ เป็นกล่องอาวุธเสริมให้กับกังการิวทำให้มีพลังเพิ่มขึ้นหลายเท่าตัว เมื่อการิวคอมโบบิโอโฟ่ม่าก็จะกลายเป็น นวมของผู้พิทักษ์อรุณรุ่น1ชื่อ "แม็คซิมั่ม เบรก" ที่จะกระตุ้นให้ร่างกายมีพลังและความเร็วเพิ่มขึ้นแทนที่กระตุ้นเพื่อการรักษาร่างกาย แต่สามารถต่อสู้ได้เพียงสามนาที
สร้อยรัดแขนแห่งอรุณเวอร์ชัน X เป็นวองโกเล่เกียร์ธาตุอรุณที่ปรับปรุงใหม่จากแหวนวองโกเล่และแหวนอาวุธกล่องที่ชำรุดเสียหายจากการจู่โจมของชิม่อน โดยเมื่อทำการใส่ไฟธาตุอรุณ "การิวเวอร์ชัน X" ก็จะออกมาและเมื่อคอมโบบิโอโฟ่ม่าก็จะกลายเป็น "แม็คซิมั่ม เบรก" ที่มีพลังมากขึ้นสามารถต่อสู้ได้เกินสามนาทีโดยสายรัดแขนจะมีช่องพลังสิบช่อง ทุกครั้งที่เรียวเฮรับการโจมตีสายรัดแขนก็จะเก็บชาร์ตพลังเพิ่มขึ้นทีละช่องและเมื่อทำการโจมตีก็จะมีพลังเพิ่มขึ้นหลายเท่ากว่าปกติตามจำนวนช่องที่สะสมพลังไว้ เมื่อครบสิบช่องก็สามารถปล่อยพลังได้ 100%
ท่าไม้ตาย
แม็กซิมั่ม แคนน่อน  เป็นการโจมตีด้วยหมัดที่รุนแรงเหมือนปืนแคนน่อน สามารถทำลายก้อนหินขนาดมหึมาและตึกตึกหนึ่งได้
แม็กซิมั่มอินแกรม  เป็นการโจมตีด้วยการแยกร่างออกเป็น 3 คน แล้วต่อยพร้อมกัน
แม็กซิมั่มคอมบิเนชั่น เป็นการจู่โจมคู่ต่อสู้ด้วยหมัดรัวความเร็วสูง
หมัดอรุณสาดแสง เป็นหมัดเคาน์เตอร์ที่สวนกลับคู่ต่อสู้ด้วยหมัดตรง มีพลังที่รุนแรงมหาศาล
หมัดสอยพลังอาทิตย์ เป็นหมัดอัปเปอร์คัทที่สวนกลับคู่ต่อสู้โดยปล่อยหมัดจากล่างขึ้นบน
หมัดสาดแสงเบิกอรุณ เป็นหมัดอัดลำตัวที่รุนแรง โดนเข้าไปจะทำให้ตายโดยทันที

**อ้างอิง**
หมวดหมู่:ตัวละครในครูพิเศษจอมป่วน รีบอร์น!
หมวดหมู่:ตัวละครที่เป็นนักมวยสากล
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
ยุทธการฉางชา (1939)

ยุทธการฉางชา (17 กันยายน – 6 ตุลาคม ค.ศ. 1939) เป็นความพยายามครั้งแรกของญี่ปุ่นในการยึดครองฉางชา ประเทศจีน ระหว่างสงครามจีน-ญี่ปุ่นครั้งที่สอง

**เบื้องหลัง**
สงครามจีน-ญี่ปุ่นยังคงดำเนินต่อไปหลังจากการสู้รบเป็นเวลาสองปี ในช่วงต้นเดือนกันยายน นายพลญี่ปุ่น โตชิโซะ นิชิโอะ ของ "กองทัพโพ้นทะเลญี่ปุ่นในจีน" และพลโท เซย์ชิโร อิตากาคิ ได้วางแผนที่จะยึดครองฉางชา เมืองหลวงของมณฑลหูหนาน กองพลที่ 101 และ 106 ของญี่ปุ่นได้มีการจัดวางกำลังทางฝั่งตะวันตกของแม่น้ำกาน ทางตอนเหนือของมณฑลเจียงซี และกองพลที่ 6, 3, 13 และ 33 เคลื่อนกำลังลงใต้จากมณฑลหูเป่ย์มายังมณฑลหูหนาน
ปัจจัยสำคัญที่เป็นแรงจูงใจสองประการของญี่ปุ่นในการโจมตี ได้แก่ การลงนามในสนธิสัญญาไม่รุกรานกันระหว่างพันธมิตรเยอรมนีและสหภาพโซเวียตศัตรูของญี่ปุ่น และหลังจากความพ่ายแพ้ของญี่ปุ่นในมองโกเลียใน การโจมตีในจีนครั้งใหญ่จะช่วยฟื้นขวัญกำลังใจของกองทัพได้
มีความชัดเจนว่ากองทัพญี่ปุ่นมีกำลังพลถึง 100,000 นาย ที่กำลังมุ่งหน้ามาบรรจบกันที่ฉางชา ยุทธศาสตร์ของจีนคือการตอบโต้แนวของข้าศึกทางตอนเหนือของมณฑลเจียงซีแล้วจึงล้อมแนวที่กำลังเดินทัพมุ่งลงใต้ 

**ลำดับเหตุการณ์**
ทหารญี่ปุ่นสวมหน้ากากกันแก๊สและถุงมือยางในระหว่างการโจมตีทางเคมี
ทหารจีนได้รับบาดเจ็บจากการถูกโจมตีจากแก๊สพิษญี่ปุ่น
ฝ่ายญี่ปุ่นเริ่มการโจมตีเมื่อวันที่ 17 กันยายน เมื่อกองทัพที่ประจำอยู่ทางตอนเหนือของมณฑลเจียงซีโจมตีไปทางตะวันตกมุ่งหน้าไปยังมณฑลเหอหนาน อย่างไรก็ตาม แนวของญี่ปุ่นขยายออกไปกว้างเกินไปทางตะวันตกและถูกโจมตีโต้โดยกองทัพจีนทั้งทางเหนือและทางใต้ บีบบังคับให้ต้องถอนกำลังกลับไปทางตะวันออก
เมื่อวันที่ 19 กันยายน ฝ่ายญี่ปุ่นดำเนินการโจมตีจีนตามแม่น้ำซินเชียงโดยตัดสินใจใช้แก๊สพิษ ถึงแม้ว่าการใช้แก๊สพิษจะถูกห้ามตามอนุสัญญาเจนีวา ตามที่นักประวัติศาสตร์ชาวญี่ปุ่น อาวุธเคมีได้รับมอบอำนาจจากคำสั่งเฉพาะที่กำหนดโดยจักรพรรดิฮิโรฮิโตะซึ่งถูกส่งผ่านไปยังกองบัญชาการกองทัพจักรวรรดิ การใช้อาวุธเคมีดังกล่าวได้มาจากการทดลองเชลยชาวจีนโดยหน่วย 731 อย่างไรก็ตามกองทัพญี่ปุ่นก็ได้ใช้แก๊สพิษต่อที่ตั้งของทหารจีน เมื่อวันที่ 23 กันยายน กองทัพญี่ปุ่นสามารถขับไล่ทหารจีนออกจากพื้นที่แม่น้ำซินเชียงได้ และกองพลที่ 6 และที่ 13 ข้ามแม่น้ำโดยมีการยิงสนับสนุนจากปืนใหญ่และเคลื่อนพลต่อลงไปทางใต้ตามแม่น้ำมีหลัว
การสู้รบอย่างหนักยังคงดำเนินต่อไปหลังวันที่ 23 กันยายน และกองทัพจีนล่าถอยไปทางทิศใต้เพื่อหลอกล่อให้ฝ่ายญี่ปุ่นติดตามมา ในขณะที่กองพันสนับสนุนเข้ามาถึงในทางตะวันออกและทางตะวันตกสำหรับกลยุทธ์การโอบล้อมกองทัพจีน เมื่อวันที่ 29 กันยายน ญี่ปุ่นเข้าถึงชานเมืองฉางชา อย่างไรก็ตาม ฝ่ายญี่ปุ่นไม่สามารถยึดเมืองนี้ได้เนื่องจากเส้นทางเสบียงถูกตัดขาดโดยกองทัพจีน 
เมื่อวันที่ 5 ตุลาคม กองทัพจีนได้ยิงเครื่องบินญี่ปุ่นตกเป็นจำนวนมาก ซี่งเครื่องบินดังกล่าวได้รับคำสั่งจากยาสุจิ โอคามูระ เพื่อเป็นการเปิดทางรุกเข้าสู่ฉางชา และในวันที่ 6 ตุลาคม กองทัพญี่ปุ่นที่ฉางชาได้ถูกทำลายลงเป็นจำนวนมาก ในขณะที่ส่วนที่เหลืออยู่ล่าถอยไปทางทิศเหนือ
เมื่อวันที่ 10 ตุลาคม กองทัพจีนได้ยึดครองพื้นที่ในมณฑลหูหนานทางตอนเหนือของมณฑลหูเป่ย์และมณฑลเจียงซีตอนเหนือคืนกลับมาได้สำเร็จ

**บทสรุป**
ฉางชาถือเป็นเมืองหลักเมืองแรกที่ไม่ตกอยู่ในเงื้อมมือหลังการโจมตีของญี่ปุ่น ผู้บัญชาการ เสวี่ย เยวี่ย ผู้เป็นขุนศึกที่มีสีสันและพันธมิตรของเจียง ไคเช็ค ได้รับการชื่นชมจากชัยชนะที่ฉางชา การรักษาเมืองฉางชาไว้ทำให้ญี่ปุ่นไม่สามารถขยายอิทธิพลลงไปทางตอนใต้ของจีน

**อ้างอิง**
หมวดหมู่:ยุทธการในสงครามจีน–ญี่ปุ่นครั้งที่สอง
หมวดหมู่:เหตุการณ์ในเดือนกันยายน พ.ศ. 2482
หมวดหมู่:เซฺว เยฺว่
หมวดหมู่:ยุทธการในสงครามจีน–ญี่ปุ่นครั้งที่สอง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ยุทธการแบ่งตามสงคราม
2
หมวดหมู่:สงครามจีน–ญี่ปุ่นครั้งที่สอง
หมวดหมู่:สงครามแปซิฟิก
หมวดหมู่:ยุทธการเกี่ยวข้องกับญี่ปุ่น
หมวดหมู่:ยุทธการเกี่ยวข้องกับจีน
ดัมป์ มัตสึโมโตะ

คาโอรุ มัตสึโมโตะ Matsumoto Kaoru เป็นนักมวยปล้ำอาชีพหญิงชาวญี่ปุ่น สังกัดเอเจดับเบิลยู (All Japan Women's Pro-Wrestling) รู้จักกันในชื่อ ดัมป์ มัตสึโมโตะ Danpu Matsumoto เนื่องจากมีน้ำหนักถึง 115 กิโลกรัม มีร่างใหญ่เมื่อเทียบกับนักมวยปล้ำหญิงคนอื่นๆ และมีท่าไม้ตายเป็นท่าซูเปอร์ซูเพล็กซ์ ทิ้งตัวใส่คู่ต่อสู้เปรียบเหมือน "รถดัมป์" (Dump Truck)
ดัมป์ มัตสึโมโตะ เป็นนักมวยปล้ำหญิงที่มีชื่อเสียงในญี่ปุ่นในช่วงทศวรรษ 1980 เคยครองตำแหน่งแชมเปียนของเอเจดับเบิลยู โดยเอาชนะไลออนเนส อาซูกะ เมื่อปี 1983 ครองตำแหน่งอยู่ราว 6 เดือน ก่อนจะเสียตำแหน่งกลับคืนให้กับอาซูกะในการแข่งขันนัดแก้มือ จากนั้นได้หันมาเล่นประเภทแท็กทีม จับคู่กับบูล นากาโนะ, เครน ยู และคอนดอร์ ซาอิโตะ เป็นคู่แข่งสำคัญของทีมครัชแกลส์ (The Crush Gals) ที่นำโดยไลออนเนส อาซูกะ และชิกูซะ นางาโย เคยได้ตำแหน่งแชมเปียนประเภทแท็กทีม 2 ครั้ง 
ดัมป์ มัตสึโมโตะและเพื่อนร่วมทีม แสดงเป็นนักมวยปล้ำฝ่ายมาร มักสวมชุดสีดำ จึงได้รับฉายาว่า ปิศาจสีดำ (Black Devil) การแสดงโชว์ในยุคหลัง หลังปลดเกษียณในปี 1988 มักจะทาสีหน้าแบบปิศาจ และแสดงเป็นฝ่ายมารอย่างเต็มตัว

**แชมป์และรางวัล**
All Japan Women's Pro-Wrestling
**AJW Championship (1 time)
**WWWA World Tag Team Championship (2 times) – with Crane Yu (1) and Bull Nakano (1)
**Tag League the Best (1985) – with Bull Nakano
**AJW Hall of Fame (1998)
*Wrestling Observer Newsletter awards
**Wrestling Observer Newsletter Hall of Fame (Class of 1996)

**อ้างอิง**

**แหล่งข้อมุลอื่น**
  Dump Matsumoto by James Phillips- name=Dump Matsumoto
หมวดหมู่:นักมวยปล้ำอาชีพหญิงชาวญี่ปุ่น
หมวดหมู่:บุคคลจากคูมางายะ
วัดหนองปลาขอ

วัดหนองปลาขอ ตั้งอยู่ เลขที่ 89 บ้านหนองปลาขอ หมู่ที่ 5 ตำบลป่าสัก อำเภอเมืองลำพูน จังหวัดลำพูน สังกัดคณะสงฆ์มหานิกาย ที่ดินตั้งวัดมีเนื้อที่ 5 ไร่  2 งาน 848 ตารางวา (ปัจจุบันมีเนื้อที่ประมาณ 7 ไร่เศษ)
วัดหนองปลาขอ สร้างเมื่อ พ.ศ. 2389 โดยมีพระอธิการอินทะ อินทปญฺโญ เป็นประธานก่อสร้างฝ่ายสงฆ์  สร้างขึ้นจากวัดร้างเดิมที่มีอยู่ เดิมชื่อว่า วัดป่าขอ ได้รับพระราชทานวิสุงคามสีมา เมื่อวันที่ 30 ธันวาคม 2518  เขตวิสุงคามสีมากว้าง 20 เมตร ยาว 40 เมตร
เจ้าอาวาสเท่าที่ทราบนามมีดังนี้
# พระอธิการอินทะ อินทปญฺโญ 2389 – 2450
# พระอธิการคำมูล  2450 – 2474
# พระอธิการคำอ้าย พทฺธญาโณ  2477 – 2493
# พระอธิการยอด ญาณจารี  2494 – 2513
# พระครูวุฒิวรคุณ (ต่วน อริยวํโส) 2513 – 2545
# พระมาศรันยวรรธน์ ปุญญศิริ (รก.)	2545 – 2546
# พระอธิการฮิม พฺรหฺมวํโส 2548 – ปัจจุบัน (รก. 2546 –ม.ค.2548)
หนองปลาขอ
หมวดหมู่:โบราณสถานในจังหวัดลำพูน